OpenLLM-France/wikimedia huggingface dataset:
# Dànilov

Danilov (rus: Дани́лов) és una ciutat i el centre administratiu del districte de Danilovski a l'oblast de Yaroslavl, Rússia. Població: 15.861 (Cens 2010).

## Història

Danilov va ser esmentat per primera vegada en una crònica el 1592 i se li va concedir l'estatus de ciutat el 1777.

## Estatus administratiu i municipal

Dins del marc de les divisions administratives, Danilov serveix com a centre administratiu del districte de Danilovski. Com a divisió administrativa, s'incorpora dins del districte de Danilovski com la ciutat d'importància del districte de Danilov. Com a divisió municipal, la ciutat d'importància del districte de Danilov s'incorpora al districte municipal de Danilovski com a assentament urbà de Danilov.

## Economia

Hi ha una planta productora de formatges i algunes altres indústries.

### Transport

La ciutat es troba a l’autopista M8. També hi ha una gran estació de ferrocarril on les locomotores es canvien del sistema d'electrificació DC 3 kV a AC 25 kV i viceversa. Les línies de ferrocarril van a Iaroslavl, Vólogda i Buï.

## Referències

* ↑ «Lloc web oficial de Danilov».
* ↑ Llei #12-z
# Santa Maria de la Pobla de Montornès

Santa Maria de la Pobla de Montornès és una església amb elements gòtics, renaixentistes i barrocs de la Pobla de Montornès (Tarragonès) protegida com a Bé Cultural d'Interès Local.

## Descripció

Església d'una nau amb capelles laterals. Maçoneria i carreus a les cantonades. La volta de la nau és de creueria. Les capelles tenen volta de canó i de creueria gallonada a la capçalera. En conjunt l'església presenta un estil gòticrenaixentista de l segle xvi, amb afegits barrocs del segle xviii. Sobretot al campanar i a la façana.
El campanar és una superba torre barroca que desborda la simplicitat i serietat del temple.

## Història

Va ser construïda per decret del Cardenal Cervantes el 1580.

## Referències

* 1 2 3 «Santa Maria de la Pobla de Montornès». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 març 2019].

## Enllaços externs

* «Santa Maria de la Pobla de Montornès». Mapa de recursos culturals. Diputació de Tarragona.
# Església vella d'Ardenya

Església vella d'Ardenya és una obra romànica de la Riera de Gaià (Tarragonès) protegida com a Bé Cultural d'Interès Local.

## Descripció

L'església vella és un petit edifici en semi-runes, rectangular, fet amb maçoneria i carreus desiguals als angles.
Està coberta amb una volta de canó on resten vestigis del primitiu encofrat de canyes. A la nau, també, hi ha una fosa funerària, origen de tot un seguit de galeries que poden ésser de força interès arqueològic.
La porta principal té un arc de mig punt.
L'església és d'estil romànic popular. Al seu costat hi ha adossat als seus murs el petit cementiri primitiu del nucli d'Ardenya.

## Història

És molt necessària la restauració.

## Referències

* 1 2 3 4 5 «Església vella d'Ardenya». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 març 2019].

## Enllaços externs

* «Església vella d'Ardenya». Mapa de recursos culturals. Diputació de Tarragona.
# Torre de Ca Poblet

La Torre de Ca Poblet és una obra de Vila-seca (Tarragonès) declarada Bé Cultural d'Interès Nacional.

## Descripció

La torre de Ca Poblet es molt semblant a la torre de que hi ha a la cantonada del carrer Monterols amb el carrer de les Creus. És una torre cantonera que ha estat molt transformada i passa totalment desapercebuda. Tots els murs estan arrebossats, excepte l'angle de carreus.

## Història

La població de Vila-seca es defensava mitjançant un seguit de torres -dotze concretament, algunes de les quals s'han conservat fins als nostres dies- que formaven un doble clos emmurallat. Aquestes torres tenen en comú la planta quadrangular, la distribució interior dels pisos, el tipus de material constructiu emprat i la forma de construcció. En origen podrien haver tingut merlets, però no s'observa cap senyal de l'existència de matacans. El gruix dels murs està al voltant dels 75 cm. El nucli més antic, corresponent al primer recinte emmurallat de Vila-seca, fa una forma de rectangle i queda delimitat pels carrers Major, Monterols i Riudoms.

## Referències

* 1 2 «Torre de Ca Poblet». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 març 2019].

## Enllaços externs

* «Torre de Ca Poblet». Mapa de recursos culturals. Diputació de Tarragona.
* «Torre de Ca Poblet». Inventari del Patrimoni Arqueològic i Paleontològic de Catalunya. Direcció General del Patrimoni Cultural.
# Sant Esteve de Tredòs

Sant Esteve de Tredòs és una església amb elements romànics i gòtics de Tredòs al municipi de Naut Aran (Vall d'Aran) inclosa a l'Inventari del Patrimoni Arquitectònic de Catalunya.

## Descripció

L'església és de planta rectangular, amb una nau i coberta de fusta a dues vessants, sense contraforts. La porta d'accés al mur nord, adovellada i carreus blaus de marbre.
De l'època més primitiva conserva un original campanar; torre rematada per una doble obertura amb arcs ultrapassats.
Conserva un retaule que barreja la pintura i l'escultura, de dos èpoques diferents (segle XII i segle XVII). La imatge de l'àngel, possiblement Sant Miquel, és romànica.

## Referències

* 1 2 3 «Sant Esteve de Tredòs». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 29 març 2019].
# Çò des de Gaston

Çò des de Gaston és una casa d'Unha al municipi de Naut Aran (Vall d'Aran) inclosa a l'Inventari del Patrimoni Arquitectònic de Catalunya.

## Descripció

Çò de Gastòn és un casal fonamental en la mateixa roca que corona l'església de Santa Eulària,davant de Çò de Baile.Si deixem de banda l'arquitectura popular de la Val,l'element més sobresortint de la notable construcció és una porta bastida amb carreus de mides mitjanes i una llinda monolítica sobre permòdols que acaba formant un arc en el centre i duu inscrit l'any 1828.

## Història

Consta que els homes d'Unha tingueren cura de reglamentar els usos del puig; església, cementiri, recintefortificat (1266,1278). Altrament el nom de la casa serva relació amb l'arribada a la Val de gent Gascunha (nom que ja duia un habitant de Bausen el 1298). En aquest sentit el qüestionari de Francisco de Zamora reporta una gran pesta que assolà Unha l'any 1650, la qual hauria superat gràcies a la intervenció de Sant Sebastià.

## Referències

* 1 2 «Çò des de Gaston». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 29 març 2019].
# Casal Vinaixenc

El Casal Vinaixenc és una obra de Vinaixa (Garrigues) inclosa a l'Inventari del Patrimoni Arquitectònic de Catalunya.

## Descripció

Edifici situat en un solar de l'ajuntament entre la carretera de Lleida i la de l'Albi. És el casal de la població, el centre d'activitats recreatives. Està estructurat en planta baixa i pis. La façana principal està formada per tres cossos, el central està en lleugera reculada. Els laterals són de carreus irregulars de pedra disposats en filades i el central, de maó recobert per lloses de marbre. Les obertures són rectangulars i ubicades a la part alta, accentuant el caràcter massís de la construcció. La coberta és de fibrociment a dues aigües però la zona més antiga que correspon a la de l'escenari, hi ha teula àrab. A la banda esquerra s'uneix al casal d'avis.
Destaca la seva disposició interior en forma de lira com a record de l'emblema de la societat coral el Passarell de la Segarra. La sala principal té distribuïdes cadires i les llotges als voltants formant mitja el·lipse. L'estructura, però, resta amagada pels murs exteriors que la tanquen amb una estructura rectangular.

## Referències

* 1 2 «Casal de Vinaixa». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 abril 2019].
# Cal Moncarre

Cal Moncarre és una obra de Vinaixa (Garrigues) inclosa a l'Inventari del Patrimoni Arquitectònic de Catalunya.

## Descripció

Habitatge que fa cantonada amb el carrer Major estructurat en planta baixa i dos pisos superiors. Està fet de carreus de pedra de mides irregulars disposats en filades. Les obertures són totes allindades, de formes rectangulars disposades de forma ordenada. A l'últim pis, just abans de la coberta hi ha un petit terrat disposat en certa reculada. La coberta és inclinada de teula àrab.Està molt modificada, s'ha restaurat i actualment la façana és de pedra picada.
La construcció destaca sobretot perquè la zona dreta no té planta baixa sinó que és un porxo que dona pas al carrer Sant Joan, connectant-lo amb la plaça de la Font. El parament és el mateix que a la resta de l'edifici i entre els arcs hi trobem embigat de fusta. La porta està a la part interior de l'arc i és lleugerament apuntat, amb els carreus regulars i ben escairats. A la dovella central de la porta de la banda esquerra, ara tapiada, hi ha una inscripció.

## Història

L'estructura de la casa es pensa que patí moltes modificacions. Tenim algunes evidències com ara el finestral lateral del primer pis, s'hi ha afegit possiblement el pis de sobre l'arcada, ja que el finestral està tallat per la meitat. A principis dels anys noranta del segle XX la façana es trobava parcialment arrebossada, i a finals de la dècada es picà tota.
Es pensa que l'arcada podria haver estat una de les portes d'accés de la població però la seva datació resulta difícil. Pel que fa l'edifici, en origen fou el molí d'oli però actualment és un habitatge.

## Referències

* 1 2 3 4 «Cal Moncarre». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 abril 2019].
# Cal Manel (Vinaixa)

Cal Manel és una obra de Vinaixa (Garrigues) inclosa a l'Inventari del Patrimoni Arquitectònic de Catalunya.

## Descripció

Edifici de planta baixa i dos pisos cobert amb teula àrab. Està fet de grans carreus ben escairats, a excepció de l'últm pis, fruit segurament d'una segona campanya constructiva, ja que està arrebossat. Té dues entrades, un arc de mig punt amb dovelles i una segona allindada. Les obertures dels pisos són dues, allindanades, rectangulars i de grans dimensions. Destaquem les del primer pis, amb ampits motllurats de tipus renaixentista.
Pel que fa l'interior, està totalment modificat. Només hi ha una petita arcada d'accés a l'estable i al celler, on hi ha la data de 1861.

## Història

El pis superior fou aixecat vers 1979.

## Referències

* 1 2 3 «Cal Manel». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 abril 2019].
# Can Julià (Cistella)

Can Julià és una obra de Cistella (Alt Empordà) inclosa a l'Inventari del Patrimoni Arquitectònic de Catalunya.

## Descripció

Casa situada la centre del poble, al costat de l'església de Santa Maria. És una casa cantonera de planta baixa i dos pisos amb teulat a dues vessants. Destaquen les obertures del pis inferior i primer pis amb grans carreus irregulars i llindes amb inscripcions, tal com veiem a la finestral el primer pis amb la data 1594, o a la porta d'accés, amb la data 1534 i un seguit de lletres de les quals només podem desxifrar el nom de JOAN. Pel que fa al paredat de la construcció està relaitat amb carreus i còdols irrgulars units amb argamassa.

## Referències

* ↑ «Can Julià». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 maig 2020].
# Portal al carrer de la Plaça, 7 (Mollet de Peralada)

El Portal al carrer Plaça, 7 és una obra de Mollet de Peralada (Alt Empordà) inclosa a l'Inventari del Patrimoni Arquitectònic de Catalunya.

## Descripció

Portal situat al carrer que baixa de la plaça de l'Església cap al centre del poble. Aquest portal es troba a cinquanta metres de l'església. És un portal d'arc de mig punt adovellat, amb els brancals bastits amb carreus de pedra ben tallats. Posteriorment s'edificà un altre portal rectangular aprofitant aquesta vella obertura i reformant-la. Actualment, l'obertura rectangular s'ha eliminat per deixar l'original com a principal porta d'entrada.

## Referències

* ↑ «Portal al carrer Plaça, 7». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 maig 2020].
# Casa al carrer Nou, 10 (Sant Miquel de Fluvià)

La Casa al carrer Nou, 10 és una obra de Sant Miquel de Fluvià (Alt Empordà) inclosa a l'Inventari del Patrimoni Arquitectònic de Catalunya.

## Descripció

Edifici cantoner situat a davant de l'absis de l'església. És una casa de planta rectangular, format per dos cossos, amb alçades diferents, un dels quals amb planta baixa i pis, i l'altre amb golfes. Tot i que ha estat rehabilitada recentment, s'ha conservat el paredat original, un paredat amb carreus sense treballar, amb cantonades i obertures carreuades, de les que es conserven poques, ja que la majoria s'han refet totalment. De le oberutres carreuades destaca la llinda d'accés a la casa, ja que té la segünet inscripció: NARCIS CAMPS AL II DE MAIG DE 1810 ME FESIT. Al centre d'aquesta llinda també hi ha inscrita una creu d'arcàngels.

## Referències

* ↑ «Casa al carrer Nou, 10». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 maig 2020].
# Molí d'en Tomàs

El Molí d'en Tomàs és una obra de Sarrià de Ter (Gironès) inclosa a l'Inventari del Patrimoni Arquitectònic de Catalunya.

## Descripció

Situat al Pla d'en Xunclà, al sector nord de l'autopista de la Mediterrània, en un entorn de notable valor paisatgístic i natural al voltant de l'anomenat "Salt del Timbarro", molt proper al riu Rimau.
Molí fariner de planta quadrangular, amb planta baixa i dos pisos. Coberta de teula àrab a diferents vessants i ràfec de dues fileres de rajols. El parament és a base de maçoneria de rierencs amb acabat remolinat, sense pintar i amb cadena cantonera de carreus en bloc. Com a element característic, destaca la terrassa del primer pis, sobre coberta plana i amb una barana d'obra decorada amb motius geomètrics. El conjunt arquitectònic consta del molí, el canal, la bassa i la resclosa, atapeïts per la vegetació. La distribució de l'interior del molí, es dona en el moment en què el moliner decidí adaptar-ho a estança.

## Referències

* 1 2 «Molí d'en Tomàs». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 maig 2020].
# Casa al carrer Mestre Rimbau, 6 (Agullana)

La Casa al carrer Mestre Rimbau, 6 és una obra d'Agullana (Alt Empordà) inclosa a l'Inventari del Patrimoni Arquitectònic de Catalunya.

## Descripció

Edifici entre mitgeres, situat al centre del poble, de planta baixa i pis amb coberta en terrassa. Aquesta casa es troba en un carrer amb pendent i per tant, l'edifici ha de salvar el desnivell. Aquest fet el veiem a la part baixa de la façana. Les obertures estan emmarcades amb una motllura, i cada costat de la façana té una decoració que simula carreus. L'element més destacat de la casa és el balcó amb una barana amb balustrada. Aquesta barana té una decoració de test floral a cada costat del balcó i al centre. Aquesta barana es repeteix a la coberta de la casa.

## Referències

* ↑ «Casa al carrer Mestre Rimbau, 6». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 16 maig 2020].
# Molí del Mas Carbonell

El Molí del Mas Carbonell és una obra d'Agullana (Alt Empordà) inclosa a l'Inventari del Patrimoni Arquitectònic de Catalunya.

## Descripció

Edifici de planta quadrada situat a pocs metres de l'Estrada. És un edifici amb paredat de pedres sense escairar i amb coberta a dues vessants. Les obertures que es conserven són carruades, i ens permeten veure l'interior amb volta encanyissada. Dels elements propis del molí en conservem ben poca cosa. Es pot veure, encara ben conservat, el carcabà per on circulava l'aigua, amb una volta feta amb carreus; no es conserva la maquinària del molí. La bassa a on es recollia tota l'aigua, es troba coberta per vegetació, fet que no permet veure el seu estat real.

## Referències

* ↑ «Molí del Mas Carbonell». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 16 maig 2020].
# Casa al costat de Sant Andreu de Llorona

La Casa al costat de Sant Andreu de Llorona és una obra d'Albanyà (Alt Empordà) inclosa a l'Inventari del Patrimoni Arquitectònic de Catalunya.

## Descripció

Al costat de l'església de Sant Andreu de Liurona hi ha un petit agrupament de cases mig enrunades, l'estructura de les quals és molt senzilla i estan mancades d'elements ornamentals així com de carreus ben tallats i llindes a les seves obertures. La casa situada a migjorn de l'esmentada església conserva únicament dempeus la seva façana principal, únicament destacable per la llinda que corona la porta principal, presenta la següent inscripció: " DI ATROI 1786 QVER"

## Referències

* ↑ «Casa al costat de Sant Andreu de Llorona». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 16 maig 2020].
# Fenix-Deceuninck

Fenix-Deceuninck és un equip femení belga de ciclisme que participa en competicions de nivell d'elit. L'equip va ser creat l'any 2020 amb el nom de Ciclismo Mundial a l'UCI Women's Continental Team. L'any següent canvià el nom a Plantur Pura i, a partir de 2023, adoptà el nom actual i ascendí a la màxima categoria mundial, l'UCI Women’s WorldTeam.

## Classificacions UCI

Aquesta taula mostra la plaça de l'equip a la classificació de la Unió Ciclista Internacional a final de temporada i també la millor ciclista en la classificació individual de cada temporada.
La taula següent mostra el rànquing de l'equip a la UCI World Tour femení, així com la seva millor ciclista en el rànquing individual.

## Composició de l'equip

2025 :
2024 :
2023 :
2022 :
2021 :
2020 :

## Referències

* ↑ «Deceuninck se une al Alpecin-Fenix como copatrocinador para los próximos cuatro años» (en castellà). Ciclismo a fondo, 01-12-2021. [Consulta: 23 desembre 2022].
* ↑ «Fenix-Deceuninck confirmed as the final 2023 Women’s WorldTour spot» (en anglès). procyclinguk, 12-12-2022. [Consulta: 23 desembre 2022].
* ↑ Rànquings a la pàgina de l'UCI

## Enllaços externs

* Fenix-Deceuninck - Lloc web oficial
# Pont de l'antic cremallera

El Pont de l'antic cremallera és una obra de Castellbell i el Vilar (Bages) inclosa a l'Inventari del Patrimoni Arquitectònic de Catalunya.

## Descripció

Pont situat sobre la riera de Merà de 12 metres d'alçada. Presenta dos arcs: un gran sobre la riera i un altre de menors dimensions que permet el pas dels vianants. Aquest últim, de mig punt, presenta un emmarcament de maó vist aparellat. El pont està fet a base de carreus irregulars.

## Història

Formava part de l'antic recorregut del tren Cremallera de Montserrat. Molt a prop se situava el Baixador de la Bauma, que es començà a construir el 1895 però que es destruí a mitjans dels anys setanta del segle xx, a causa de la construcció de la carretera Terrassa-Manresa.

## Referències

* 1 2 «Pont de l'antic cremallera». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 maig 2020].
# Casa parroquial (Moià)

La Casa parroquial és una obra de Moià inclosa a l'Inventari del Patrimoni Arquitectònic de Catalunya.

## Descripció

Façana de la casa situada al carrer de st. Antoni, amb interessant portal adovellat de pedra distribuïda segons carreus regulars i formant un esvelt arc de mig punt. Finestres de factura simple molt reformades. A la banda dreta del portal una fornícula guarda una talla de pedra de st. Antoni de Pàdua.

## Història

L'edifici presenta la tipologia habitual de la casa important de poble durant el segle xvii a Moià. La imatge de st. Antoni sembla col·locada posteriorment dins la fornícula.

## Referències

* 1 2 «Casa parroquial». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 2 juny 2020].
# Ca l'Andreu (Moià)

Ca l'Andreu és una obra amb elements renaixentistes de Moià protegida com a Bé Cultural d'Interès Local.

## Descripció

Casa pairal amb façana al carrer Comerç. Portal adovellat amb grans carreus de pedra. En el mateix eix de l'arc, finestra renaixentista amb treballs escultòrics (probablement del segle xvi) i afegits posteriors. En el parament de la façana, de pedra irregular, s'obren diverses finestres d'arc conopial. La coberta és de teula sobre un embigat de fusta.

## Història

El nucli original d'aquest casal fou aixecat en el segle xvi en el moment en què el gremi de paraires prengué importància a la vila. Posteriorment ha estat modificat, essent actualment seu d'una fàbrica de pastes.

## Referències

* 1 2 «Ca l'Andreu». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 2 juny 2020].
# Cal Bou (Moià)

Cal Bou és una obra amb elements barrocs de Moià protegida com a Bé Cultural d'Interès Local.

## Descripció

Casa de tres pisos. Als baixos, amb dos portals d'entrada, els murs es troben arrebossats imitant carreus de pedra. Al primer pis hi ha tres balcons i una finestreta adovellada, estructura que es repeteix al pis superior. La coberta és a doble vessant i manté un ràfec de fusta. L'interés de la casa es troba en els esgrafiats de la façana, molt deteriorats, on predominen els motius florals. Hi destaquen quatre escenes emmarcades que semblen imitar quadres renaixentistes d'escenes bíbliques. Tot el conjunt (quadres, medallons, ornaments) està molt treballat.

## Història

Els esgrafiats foren encarregats per un notari de la vila de Moià que vivia i tenia la notaria en aquesta casa, es tractava del notari Salarich.

## Referències

* 1 2 «Cal Bou». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 2 juny 2020].
# Santa Elena d'Àger

Santa Elena d'Àger és una antiga ermita d'Àger (Noguera) inclosa a l'Inventari del Patrimoni Arquitectònic de Catalunya.

## Descripció

Antiga ermita amb absis semicircular i volta de canó rebaixada, molt modificada en la darrera restauració. La coberta de lloses de pedra i teula àrab ha estat substituïda per unes plaques d'uralita a dues vessants sobre la volta, esfondrada. La porta amb arc rebaixat està protegida pel porxo, dues finestres i dues bancades d'obra als laterals. Els murs són de carreus reblats, arrebossats i blanquejats a la façana principal

## Història

1970. Es conserva la tipologia original.
Una creu de ferro presideix el carener a l'entrada.

## Referències

* 1 2 3 «Santa Elena d'Àger». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 3 juny 2020].
# Sant Pere Màrtir d'Agulló

Sant Pere Màrtir d'Agulló és una ermita d'Agulló, al municipi d'Àger (Noguera) inclosa a l'Inventari del Patrimoni Arquitectònic de Catalunya.

## Descripció

Ermita de planta rectangular molt restaurada.
La façana principal té una porta amb llinda de carreus de pedra, una finestra a sobre i el remat d'una espadanya.
La coberta antiga és de lloses de pedra i els murs de carreus de pedra reblats han estat rejuntats amb morter de ciment pòrtland.
Una pavimentació amb lloses de pedra al voltant destaca l'excés de restauració.

## Referències

* 1 2 3 4 «Sant Pere Màrtir d'Agulló». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 3 juny 2020].